ఇతడు అనంతపురం జిల్లా, <MASK> మండలానికి చెందిన తాళ్ళకాల్వ గ్రామంలో ఒక మధ్యతరగతి రైతు కుటుంబంలో 1980, జూన్ 20వ తేదీన రాఘవరెడ్డి, ఉత్తమ్మ దంపతులకు జన్మించాడు. ఇతని ప్రాథమిక, ఉన్నత విద్య అంతా ప్రభుత్వ పాఠశాలల లోనే గడిచింది. డిగ్రీ కదిరిలో పూర్తి చేసి కర్నూలు సిల్వర్ జూబ్లి కళాశాలలో తెలుగు పండిత శిక్షణ చేశాడు. అనంతపురంలోని శ్రీకృష్ణదేవరాయ విశ్వవిద్యాలయం నుండి తెలుగులో ఎం.ఎ.చేశాడు. కుప్పంలోని ద్రవిడ విశ్వవిద్యాలయం నుండి బూదాటి వెంకటేశ్వర్లు పర్యవేక్షణలో రాయలసీమ ముఠాకక్షలు -సాహిత్యం అనే అంశంపై పరిశోధన చేసి పి.హెచ్.డి. పట్టా పొందాడు. ప్రస్తుతం ఉపాధ్యాయుడిగా అనంతపురం జిల్లా గ్రామాలలో పనిచేస్తున్నాడు. ఇతడు సాహిత్య, సామాజిక కార్యక్రమాలలో చురుకుగా పాల్గొంటున్నాడు. వెలుగులోకి రాని శిలాశాసనాలు, తాళపత్రగ్రంథాలు, ఆదిమానవులనాటి రేఖాచిత్రాలు, పురాతన కట్టడాలు మొదలైన వాటిపై కృషిచేస్తున్నాడు.
అప్పిరెడ్డి హరినాథరెడ్డి
అనంతపురం రాయలసీమ గాండ్లపెంట కదిరి